CELEX: C2007/211/42
Language: sk
Date: 2007-09-08 00:00:00
Title: Vec C-306/07: Návrh na začatie prejudiciálneho konania, ktorý podal Højesteret (Dánsko) 3. júla 2007 – Ruben Andersen/Kommunernes Landsforening konajúca v mene Slagelse Kommune (predtým Skælskør Kommune)

8.9.2007   
            
            
               SK
            
            
               Úradný vestník Európskej únie
            
            
               C 211/22
            
         Návrh na začatie prejudiciálneho konania, ktorý podal Højesteret (Dánsko) 3. júla 2007 – Ruben Andersen/Kommunernes Landsforening konajúca v mene Slagelse Kommune (predtým Skælskør Kommune)
   (Vec C-306/07)
   (2007/C 211/42)
   Jazyk konania: dánčina
   Vnútroštátny súd, ktorý podal návrh na začatie prejudiciálneho konania
   Højesteret
   Účastníci konania pred vnútroštátnym súdom
   
      Žalobca: Ruben Andersen
   
      Žalovaná: Kommunernes Landsforening konajúca v mene Slagelse Kommune (predtým Skælskør Kommune)
   Prejudiciálne otázky
   
               1.
            
            
               Má sa článok 8 ods. 1 smernice 91/533/EHS zo 14. októbra 1991 o povinnosti zamestnávateľa informovať zamestnancov o podmienkach vzťahujúcich sa na zmluvu alebo na pracovnoprávny vzťah (1) vykladať v tom zmysle, že kolektívna zmluva, ktorou sa majú prebrať ustanovenia smernice, sa neuplatní vo vzťahu k zamestnancovi, ktorý nie je členom odborovej organizácie, ktorá je zmluvnou stranou uvedenej zmluvy?
            
         
               2.
            
            
               V prípade zápornej odpovede na prvú otázku, má sa výraz uvedený v článku 8 ods. 2 smernice „zamestnanci, na ktorých sa nevzťahuje kolektívna zmluva alebo kolektívne zmluvy týkajúce sa pracovno-právneho vzťahu“ vykladať v tom zmysle, že ustanovenia kolektívnej zmluvy stanovujúce požiadavku predchádzajúceho oznámenia zamestnávateľovi sa nevzťahujú na zamestnanca, ktorý nie je členom odborovej organizácie, ktorá je zmluvnou stranou uvedenej zmluvy?
            
         
               3.
            
            
               Vzťahujú sa pojmy „dočasná zmluva“ a „dočasný pracovno-právny vzťah“ uvedené v článku 8 ods. 2 smernice na krátkodobé zamestnania alebo na všetky časovo ohraničené formy pracovnoprávnych vzťahov? V prvom uvedenom prípade, na základe akých kritérií sa majú pracovnoprávne vzťahy považovať za dočasné (krátkodobé)?
            
         
      (1)  Ú. v. ES L 288, s. 32.